गुरमेहर कौर के समर्थन में मंच ने किया प्रदर्शन
मांबोली विकास मंच बटाला के सदस्यों ने प्रधान जतिंदर भनोट, जनरल सेक्रेटरी कुलदीप हंसपाल, सुलतान भारती और संयोजक गुरप्रीत सिंह रंगीलपुर की अध्यक्षता में हक और सच की आवाज उठाने वाली गुरमेहर को धमकियां दिए जाने के विरोध में प्रदर्शन किया।
मंच के नेताओं ने कहा कि दिल्ली यूनिवर्सिटी की छात्रा गुरमेहर कौर को हक और सच की आवाज उठाने के कारण गुंडे उसको बलात्कार और जान से मारने की धमकियां दे रहे है जोकि निंदनीय है। नेता गुरप्रीत सिंह रंगीलपुर ने कहा कि पूरे भारत में हक, सच और इंसाफ पसंद जत्थेबंदियां, बुद्धिजीवी और लेखक भाईचारा भारत की इस दलेर बेटी गुरमेहर कौर के साथ है।
इस दौरान मां बोली विकास मंच बटाला के सदस्यों ने इंकलाब कवि और नाटककार मक्खन क्रांति के अचानक देहांत पर दुख व्यक्त किया और 2 मिनट का मौन रख कर मक्खन क्रांति जी को श्रद्धांजलि भेंट की। इस मौके पर सरपरस्त विजय अग्निहोत्री, रछपाल कुमार, रवि शायर, राज हरपुरा, ओम प्रकाश भगत, बलजीत सिंह, निशान सिंह, जोड़ा सिंह मौजूद थे।
गुरमेहर को धमकियां देने वालों के खिलाफ प्रदर्शन करते हुए मंच के सदस्य।
hin_Deva hin_Deva hin_Deva hin_Deva hin_Deva